c: text/html

text:
Bo kier lesa e revista aki na %%?
Scucha Dios y Biba pa Semper
PARTI 10
Con Dios Ta Bendiciona Hende Cu Ta Scuch’e?
Con Dios Ta Bendiciona Hende Cu Ta Scuch’e?
Mayoria di hende cu a muri lo haya resureccion pa biba riba tera. Echonan 24:15
Djis imagina e bendicionnan cu lo bo ricibi si bo scucha Jehova. Lo bo tin un salud perfecto, pasobra hende lo no bira malo mas. Ademas, lo bo por confia tur hende, pasobra lo no tin mal hende.
Lo no tin dolor, tristeza ni yoramento mas. Hende lo no bira bieu ni muri.
Lo bo ta rondona pa famia y amigo. Bida den Paradijs lo ta hopi dushi.
Hende lo no tin miedo mas; nan lo ta hopi feliz.
E Reino di Dios lo caba cu tur sufrimento. Revelacion 21:3 y 4
Mas Informacion
DIOS TIN BON NOTICIA PA NOS!
Bijbel ta splica pakico Dios a crea nos planeta Tera, na ki tempo lo no tin sufrimento mas, kico futuro ta trece cu ne pa planeta Tera y kico ta spera esnan cu lo biba riba dje.
CURSO DI BIJBEL
Bijbel ta duna contesta pa e preguntanan importante di bida na miyones di hende rond mundo. Abo kier ta un di nan?
Comparti
Comparti
SCUCHA DIOS Y BIBA PA SEMPER
Papiamento (Aruba)
Con Dios Ta Bendiciona Hende Cu Ta Scuch’e?
https://assetsnffrgf-a.akamaihd.net/assets/m/1102011089/univ/art/1102011089_univ_sqr_xl.jpg

robotstxt: allowed

filter: keep


text: E organisacion tricolor cu tin 83 aña di existencia, 34 titulo di A.V.B., dos titulo di Liprof, campeon Antiyano y tantisimo otro titulo y logro, ta bolbe clasifica pa e gran final di Aruba su division maximo. Sin duda RCA a domina futbol completo den e decada aki. Na 2011 y 2012 a titula Campeon “back to back”. Na 2014 a perde final pero ta titula Campeon atrobe “back to back” na 2015 y 2016. E aña ki ta di 4 aña consecutivo cu RCA ta bai final. Apesar cu e oncena tricolor tabatin un aña hopi dificil despues cu diferente hungadonan a retira y otro a bay studia den exterior, toch a sa di usa e sistema hubenil y ta logra termina prome luga di campeonato regular y ta bira tambe e promer ekipo pa yega final. Pabien na e hungadonan cu a lucha cu alma y cuerpo, na e cuerpo tecnico, na e fanaticada cu semper t’ey presente den bon y den malo. Danki special na “Big Wheel Lottery y Powerade”. Diasabra 17 di Juni lo ta e prome wega di e final “best out of three”. Si ainda bo no a cumpra bo Jersey Tricolor contact via app 6620202. DJ SKY y DJ Edson lo anima e publico cu e forsa di High Performance. E “Tambu Combo” tambe lo t’ey bou guia di Gio, Sapo y Rafa. Ban yega y yena stadion apoya nos ekipo cu tur respet di Mundo. #RCApaBida


text:
Entrevista Nadine Joubert - Manager interino HNO
“Mi nòmber ta Nadine Joubert, manager interino di proyekto di Hospital Nobo Otrobanda (HNO). Ami tin 2 aña trahando riba e proyekto di HNO. Promé ku esaki mi tabata traha pa Berenschot na Hulanda, pero mi a disidí di bin bek Kòrsou pa mi por kontribuí na e desaroyo di mi isla. Ta un honor pa por forma parti di e tim ku ta traha na un proyekto asina importante pa Kòrsou.
Parti di mi tarea ta pa sòru ku e personal di SEHOS por funshoná optimal den e hòspital nobo asina ku – ku un edifisio nobo, ekipo nobo, i training adishonal etc. e kalidat di servisio por mehorá. Ami ta kere den invertí den konosementu i abilidat di nos hendenan. Nan esfuerso den kombinashon ku e fasilidatnan nobo lo resultá den un kuido pagabel i di mihó kalidat pa henter nos komunidat.
E impakto di HNO lo bai mas leu ku su propio murayanan. Henter e sektor di kuido na Kòrsou lo mehorá pa motibu ku awor nos tin e oportunidat pa organisá nos prosesonan mas efisiente. Pa logra esaki tur e organisashonnan na Kòrsou den e sektor di kuido mester kolaborá ku otro. Nos meta komun ta: un kuido pagabel di e mihó kalidat posibel pa kada yu di Kòrsou.”


text:
Dialuna den oranan di marduga, a pidi presencia policial pa un accidente a sosode riba caminda di Sasaki, den cual tabatin un persona herida.
Polis a presenta n’e sitio pa atende cu e chauffeur di e auto cu tabata bou influencia di alcohol.
E chauffeur a perde control y dal contra un palo di luz. El a herida su cara den e impacto, pero tabata nenga pa ricibi atencion medico.
E chauffeur bou influencia tabata reacciona fresco y hasta violento contra Polis. A opta pa deten’e y transport’e cu Dogcatcher pa Warda di Polis. A notifica personal di Elmar pa atende cu e daño na e palo di luz. Tabatin basta daño material.


text:
13 di mart 2014 Hustisia Sosial Korsou lidera pa Jorge Sulbaran a organisa un debate riba e estado di prensa. E panel di diskushon ku Yves Cooper i Dwight Rudolfina komo miembronan di medionan di komunikashon a debati e defektonan den media i alabes e formanan di transformashon pa alkansa un nivel di kalidat respetabel. Na final di e anochi informativo na sede di HSK na krusada Biesheuvel a firma un petishon ku diferente resolushonnan. Dos di nan tabata:
“Konsiderando ku mayoria medio di komunikashon na Korsou ta propiedat di komersiantenan ku den mayoria kaso no tin afinidat ku e trabao di prensa i tin tendensia di sensura i suprimi informashon, esta keda sin publika berdat, evidensia, nomber, idea i opnion di otronan, na fabor di interesnan netamente komersial.
“Konsiderando ku e preparashon i nivel periodistiko di mayoria trahadonan den prensa ta laga hopi di desea i konsekuentemente ta brua notisia i informashon ku opinion personal i hasta komersial, ku e konsekuensia ku e publiko ta risibi notisia i informashon di importansia den un forma basta distorshona, kontamina i hasta kontradiktorio, ku tin e publiko en general, basta konfundi sin sa mas kiko ta veridiko of no.”
Djarason 28 te ku djabierne 30 di yanuari 2015 e sospechosonan den e kaso Magnus mester a presenta dilante e tres wesnan den e korte di apelashon. E forma ku hefe di redakshon di MAS99 Dwight Rudolfina i kolega Gilbert Sparen a kubri e dianan den korte tokante e asesinato riba Helmin Wiels tabata berdaderamente net kontrali na lokual a keda firma pa mantene un grado di responsabilidat sosial den prensa. E resolushonnan viola ku ta sigi ta papia pa nan mes:
MAS99
– Ta habri notisa ku komentario personal meskla ku interes kustuma di
e kaso Magnus pero no tin relato di korte di e kaso Magnus
– No ta yama famia di e sospechonan
– Ta entrevista bosero designa di ministerio publiko pe kaso pa saka
informashon for di dje pa desbarata, diskredita e kaso i purba di proba
inonsensia di un of mas sospechoso den e kaso Magnus i Maximus
– Ta defende ku un furia masbangu e sospechosonan den entrevista ku
rumanhomber di Wiels kaminda e ku sierto konstistensia ta deklara
kulpibilidat di e sospechosonan.
– Jorge Sulbaran ta duna komentario ku ta pega kulpa riba e estado merikano
huntu ku un historia di operashonnan intervenshonista di Merka ku ta teme un
Karibe di sosialista independiente. Sulbaran su deklarashonnan ta kontrali
baiendo di kalifika e lider di Pueblo Soberano un traishonero na e lucha di
independensia pa unu ku Merka a ordena su morto pasobra e tabata un menasa
pa region. Un boltumentu di 180 grado.
– Merdia djaweps 29 di yanuari di sorpresa Gilbert Sparen ta remplasa Dwight
Rudolfina i e bja aki si ta pasa un relato komprimi chiki di loke a pasa den
korte pero sin muchu detaye pa e oudensia por kompronde di berdat kiko a
transkuri durante e mainta ku a ofrese 3 pa 4 ora di informashon. Esaki nunka
responsabelmente por keda relata den 2 minut.
– Djabierne mainta 30 yanuari Dwight Rudolfina no ta pasa relato di korte.
Ta sigi mesora ku su analise sin ophetividat defendiendo ketu bai e sospechoso
prinsipal. No ta relata kon bida largu sintando tras di bara na Korsou ta
bida largu mas suave ku opshon di evaluashon despues di 20 anja. Kaminda
bida largu di Hulanda no ta ofrese esaki. Rumanhomber di Wiels atrobe ta keda
entrevista i ta sigi primi ku un desbalanse periodistiko sin hasi preguntanan
nesesario ku ta yuda klara e pueblo ku ta skucha pa kapta kiko a pasa den sala
di korte entre e abogado general, abogado i su kliente i wes.
– Merdia ta relata e kaso ku 2 akusado i defensa abogado selektivamente kortiko
sin spesifika atrobe kiko a sosode den sala di korte. Despues ta ripiti un
vershon mikro di e entrevista ku rumanhomber di Wiels.
– E diferensia di kubri e kaso Magnus na luna di ougustus ta unu di dia i anochi
Esun prome tabata harma pa MAS99 ku un batayon di reportero huntu ku korant
Vigilante. Kada movementu, kada ekspreshon, interakshon den sala di korte
tabata relata pa e radioskucha. Opinion di tur banda a keda duna, ta tin
lenmentu na banda di e grupo di akusado pero kompara ku e siman ku a pasa
bo por a distingi un grado fini di ophetividat notisiero.
Prosesonan hudisial ta espasionan kaminda un medio di komunkashon responabel por informa su oudensia ku konosementu ku por yuda oumenta su nivel di komprenshon kon e reglanan di korte ta. Ta un oportunidat ekselente pa ilustra kon sierto leinan ta funshona i ki ora na ki situashon nan por keda uza. Bo por ofrese un kantidat di komentario i observashon di parti di ekspertonan di lei i personanan eksperiensa den situashonnan di korte di hustisia. Tur esakinan ta empodera e suidadano ku ta skucha pa mantene i halsa su bista kritiko pa e kadena hustisial.
Den e kaso di MAS99 nan no a praktika un periodismo emansipatorio, un chens perdi pa kibra e kadenanan di interesnan komersial ku a mara nan lenga radial.
E kredibilidat a larga, i komersio ta dikta kiko ta notisia i kiko no. Kambio semper ta posibel si nan alkansa e region di arepentishon pero unabes bo a sera un pakto ku Mamon bo salida komo emisora ta bira hopi irealistiko.


text:
Tag Archives: gasto entiero
Compensacion Pa Gastonan Di Entiero
Pa por ricibi e compensacion pa e gastonan di entiero e persona of instancia responsabel pa gastonan di entiero mester aplica na Departamento di Pensioen dentro di 30 dia despues di e fecha di fayecimento. Si e pensionado ta laga atras un viuda of viudo mester aplica dentro di 28 dia.
Declaracion pa gastonan di entiero
Entrante prome di januari 2011 a ser cambia den e leynan di AOV y AWW e periodo dentro di cual por declara e gastonan di entiero despues di fayecimento di un pensionado di AOV of AWW.


text:
FOR DI NOS ARCHIVO
Un Pelicula Edificante di 100 Aña Bieu
Un persona cu a wak e “Foto-Drama” a remarca: ‘Ruman Russell a keda bibo-bibo den e pelicula!’
E AÑA aki ta haci net 100 aña cu testigonan di Jehova a presenta e “Foto-Drama di Creacion” pa prome biaha. Esaki ta un produccion cu a ser prepara specialmente pa yuda hende pone fe den Bijbel, e Palabra di Dios. Den un epoca cu e doctrina di evolucion, hopi critica riba Bijbel y duda a caba cu fe di hopi hende, e “Foto-Drama di Creacion” si a mustra cu Jehova ta e Creador.
Charles T. Russell, kende e tempo ey tabata dirigi e Studiantenan di Bijbel, constantemente tabata busca e manera mas mihor y mas rapido posibel pa plama e berdad di Bijbel. E tempo ey, e Studiantenan di Bijbel tabatin mas cu tres decada ta uza publicacion imprimi pa plama e berdad. Pero nan bista a cay riba un otro posibilidad: pelicula.
NAN A UZA PELICULA PA PREDICA E EVANGELIO
Den decada di 1890, industria cinematografico a cuminsa presenta pelicula den cua actornan no tabata papia. Na comienso di aña 1903, iglesia baptista a presenta un pelicula religioso den nan iglesia na New York. Pues na 1912, tempo cu Ruman Russell a cuminsa cu preparacion di e “Foto-Drama”, e industria cinematografico tabata den su fase inicial. Ruman Russell a realisa cu e sistema aki por a yuda plama e berdad di Bijbel na un manera cu nan lo no por a logra cu literatura so.
E produccion “Foto-Drama” tabatin un duracion di ocho ora, pero generalmente nan tabata present’e den cuater seccion. E produccion tabata consisti di, entre otro, grabacion di 96 discurso biblico cortico cu un orador bon conoci, kende tabatin un excelente stem, a nara. Hopi di e escenanan tabatin musica clasico. Rumannan habil tabata toca e grabacionnan di stem y musica riba tocadisco y tabata sincronisa esakinan cu e pelicula- y slidesnan di color; e pelicula- y slidesnan aki tabata presenta escenanan di varios relato biblico bon conoci.
“E ta duna un bista completo: For di creacion di e streanan te na e glorioso culminacion di Cristo su Reinado di Mil Aña.”
—F. Stuart Barnes, kende tabatin 14 aña di edad na 1914
Mayoria di e peliculanan y hopi di e slidesnan di glas tabata cumpra na studionan comercial. Artistanan profesional di Filadelfia, New York, Paris y London a pinta e escenanan pa e slidesnan di glas y pa e peliculanan. Algun team di e Departamento di Arte na Betel tambe tabata pinta varios cos pa e Foto-Drama; hopi biaha, nan tabata pinta escenanan pa e slidesnan nobo pa reemplasa esnan cu a kibra. Fuera di e peliculanan cumpra, nan tabatin grabacion di miembronan di e famia di Betel cu nan a filma na Yonkers, New York. E rumannan aki a hunga rol di varios personahe biblico, manera Abraham, Isaak y e angel cu a preveni Abraham di sacrifica su yiu homber.
Un compañero di trabou di Ruman Russell a bisa prensa cu e medio aki ‘lo por pone miles di hende haya interes den e Scritura, mas cu cualkier otro cos cu a ser haci den pasado pa plama mensahe religioso.’ Con miembronan di clero a reacciona? Nan a apoya e sistema nobo aki pa alcansa e tantisimo hendenan cu tabatin hamber spiritual? Al contrario, lidernan di cristiandad en general a rechasa e “Foto-Drama” y algun a hasta uza astucia y trikinan baho pa stroba hende di wak e produccion aki. Por ehempel, tabatin un biaha cu un lider di cristiandad a laga corta coriente di e luga caminda nan tabata bay presenta e “Foto-Drama.”
A pesar di esey, hopi hende tabata bin e teaternan pa wak e “Foto-Drama”, cu tabata gratis. Na Merca so, e rumannan tabata pasa e “Foto-Drama” na casi 80 stad tur dia. Hopi hende a keda hopi impresiona ora cu pa prome biaha nan a mira un pelicula den cua actornan ta papia. Danki na e tecnologia, den un rato di ora nan por a mira sucesonan cu ta tuma luga durante un lapso di tempo; nan por a mira por ehempel con un puyito ta sali for di un webo of con un flor ta habri. Ademas, e escenanan cu tabatin di haber cu cosnan cientifico a resalta e sabiduria impresionante di Jehova. Y manera nos a menciona na comienso di e articulo aki, ora cu un persona a mira Ruman Russell riba pantaya ta introduci e “Foto-Drama”, el a haya cu ‘Ruman Russell a keda bibo-bibo den e pelicula.’
UN LOGRO IMPORTANTE DEN EDUCACION BIBLICO
Tim Dirks, un autor y historiador riba tereno di trahamento di pelicula, a describi e “Foto-Drama” como ‘e prome produccion cinematografico cu a sincronisa pelicula- y slidesnan di color cu stem cu a haci un gran impresion.’ E peliculanan cu a ser produci prome cu e “Foto-Drama” tambe a haci uzo di algun di e tecnicanan aki pero nunca prome a combina nan tur den un solo produccion, y sigur no den un produccion basa riba Bijbel. Y niun di e peliculanan ey no a haya mas acogida cu e “Foto-Drama.” Den e prome aña so, un total di mas of menos nuebe miyon hende, na Norte America, Europa, Australia y Nueva Zelandia, a wak e “Foto-Drama”!
E prome presentacion di e “Foto-Drama” a tuma luga na New York, dia 11 di januari 1914. Shete luna despues, mundo a ser asota pa e desaster cu despues nan a yama e Prome Guera Mundial. Pero a pesar di esey, rond mundo, multitud di hende tabata sigui bin hunto pa wak e “Foto-Drama.” E imagennan bibo di e bendicionnan cu e Reino lo trece pa humanidad den futuro tabata un gran consuelo pa nan. No tin duda, pa e aña 1914, e “Foto-Drama” tabata den tur sentido un produccion realmente unico!


text:
TEMPO KORSOW UITZENDKRACHT TA RISIBI 10.000 FUN MILES DESPUES DI A WORDO SELECSHONA COMO UITZENDKRACHT DI SEGUNDO KWARTAL DI TEMPO KORSOW
WILLEMSTAD ? Uitzendkracht Kendall Virginia ta kontentu ku e 10.000 Fun Miles ku el a gana na Tempo Curacao. Fun Miles ta e programa di spar i troka di mas grandi i Tempo e uitzendbureau di mas grandi. Huntu nan ta perkur? pa mas ?fun? riba e merkado di trabou.
TOKANTE TEMPO I FUN MILES
Tempo Uitzendbureau ta rekompensa nan uitzendkrachtnan ku Fun Miles adishonal na nan salario. Pa e trahad?nan esaki ta un b?nus atraktivo ku kua nan por hasi hopi kos. Empresanan ku ta buska trahad? via Tempo, danki na e benefisio ekstra aki, por tin e siguransa di ha?a trahad?nan ?kstra motiv?. Ta un di e hopi formanan mas ku Tempo ta krea situashonnan ?win-win? riba merkado di trabou.
10.000 Fun Miles
Tur uitzendkracht ku tin un karchi di Fun Miles tin chens di gana tur kwartal e premio prinsipal di 10.000 Fun Miles. E uitzendkracht cu ha?a e mihor evaluacion na trabou ta ha?a e premio grandi aki. Interesante pasobra ku 10.000 Fun Miles bo por hasi masha hopi kos manera; bai kome af? anochi, kumpra karchi pa un ?f mas evento, ?f hasta kumpra un pasashi pa bo biaha.
E ganad? Kendall Virginia tabata hopi kontentu ku e premio. Kendall ta un bon trahado, e tei semper pa juda y ta hasi su best. Kendall ta trahando na un banko komo adminstrative assitent.
Nos di Tempo Curacao ta felisita Kendall ku su 10.000 funmiles i nos ta desea e hopi exito den su carera i pe sigi hasi e bon trabou.
Riba potret nos por mira ora ku Kendall a risibi su premio for di Junior Recruitment Consultant di Tempo Korsow Josyann van Wessel.


text:
Djadumingu dia 27 di ougùstùs 2017
“Ban Move Awor” den ambiente musikal pa yuda “Curaçao Heart Foundation”
WILLEMSTAD- Den kuadro pa sigui yuda konsientisá nos komunidat pa pone mas atenshon na nan kurason, BECEL, TeleCuraçao FM, Curaçao Lions Club, Universal Motors Kia i
Maduro & Curiel’s Bank ta djòin un biaha mas pa huntu organisá e kaminata “Ban Move Awor”.
Aparte ku kanamentu semper ta super bon pa salú, tur loke keda generá pa medio di e kaminata aki ta bai pa un bon kousa. Moises de Marchena & Sons ku ta e kompania representante di e produkto BECEL, un margarina ku ta kontené Omega 3 i 6 ku ta yuda tene bo kurason i arterianan salú, a skohe Curaçao Heart Foundation komo e organisashon ku lo risibí e montante ku keda generá pa medio di e kaminata “Ban Move Awor”. Curaçao Lions Club tambe lo hasi un donashon na Curaçao Heart Foundation.
Maduro & Curiel’s Bank, É Banko Amigu di deporte, pa di 6 aña konsekutivo ta un di e patrosinadornan di e grandioso kaminata “Ban Move Awor”. MCB ta konosí pa su sostén na diferente ramo di deporte, tambe ta duna su sosten na “Ban Move Awor” pasó ta un kaminata ku henter famia por partisipá n’e i kanamentu alabes ta tene nos mente i kurpa den bon kondishon i salú.
TeleCuraçao FM tambe ta stimulá tur Yu di Kòrsou pa Ban Move Awor.
E Yu di Kòrsou ta konsiente di su salú i ta tene su kurason den bon kondishon usando Becel. Hasiendo ehersisio tambe ta mantené e kurpa i kurason salú. E kaminata ta keda akompaña musikalmente pa tráiler di mùsika ku dj’nan popular di TCFM.
E kaminata “Ban Move Awor” ta tuma lugá djadumingu 27 di ougùstùs 2017 i ta start 7:00 am.
E kaminata ta start na Showroom di KIA na Saliña i partisipantenan ta kana un distansia di 7 kilometer. Pa tur persona ku ta interesá,T-shirt pa adulto ta NAf.15,– i NAf.10,– pa mucha te 12 aña. Kada persona lo risibí un t-shirt, durante e ruta lo tin awa i na final di e kaminata kada persona lo risibí un “Ban Move Awor” goody bag.
Promé ku salida, tur partisipante tin oportunidat pa midi nan preshon grátis i manera tur aña nos lo tin un warm up pa 6:30AM, pa lòs e múskulonan. Esaki ta na enkargo di coach Sabina.
T-shirt ta optenibel for di 14 di ougùstùs na Showroom di KIA (na Saliña) durante oranan di ofisina i dianan 23-24-25-26 di ougùstùs na e supermarkadonan –Centrum Mahaai -Esperamos Supermarket – Mangusa Hypermarket i Van den Tweel. Like nos Facebook Page “Ban Move Awor” pa bo keda informá di tur informashon i sintonisá bo radio TCFM. Durante benta na e diferente supermarkadonan tambe tin oportunidat pa midi preshon.
Pa loke ta trata e aspekto di seguridat, organisashon di ‘Ban Move Awor’ tin máksimo atenshon. Kuerpo polisial ta enkargá pa sera e kayanan di e ruta. Ta supliká tur partisipante pa keda riba e ruta stipulá i sigui e reglanan ku e tim di seguridat i polis duna. Si akaso un partisipante kansa tin vehíkulonan bon identifiká ku ta baha e partisipante kaminda e ta deseá riba e ruta. Rode Kruis tambe tei.
BECEL, TeleCuraçao FM, Curaçao Lions Club, Universal Motors Kia i Maduro & Curiel’s Bank ta invitá un i tur pa Ban Move Awor ku bo famia, djadumingu 27 di ougùstùs i alabes yuda kontribuí ku Curaçao Heart Foundation.
16 di ougùstùs 2017


text:
Iniciativa pa Desaroyo di Empresa Arubano (IDEA), conhuntamente cu Santa Rosa (Departamento di Agricultura, Cria y Pesca) ta organisando un workshop titula “Di Agricultor pa Empresario” cu ta specialmente pa agricultornan cu tin idea pa bira un futuro empresario.
E workshop lo consisti di 4 (mitar dia) di presentacion. E dianan y ora pa e workshop ta lo siguiente:
17 di october 2017 (diamars), orario: 1:00 – 4:30 p.m
19 di october 2017 (diahuebs), orario: 1:00 – 4:30 p.m
24 di october 2017 (diamars), orario: 1:30 – 4:30 p.m
26 di october 2017 (diahuebs), orario: 2:00 – 4:30 p.m
Lo tin diferente facilitadornan local cu lo ta presente pa haci e workshop aki posibel.
E facilitadornan cu lo representa nan departamento of compania ta: sra. Yvette Geerman (Directie Volksgezondheid) sr. Rodney Bareño (Veterinaire Dienst), sr. Mario Maduro (DIP), sra. Cindy Clark LL.M (Reliant Dutch Caribbean & Suriname), sr. Oliver Vieira (Qredits), sra. Nathalie Maduro (Santa Rosa) y sra. Judella Trim, sra. Louella Croes-Ras y sra. Mary Baarh (Departamento di Asuntonan Economico, Comercio y industria/IDEA & VVB).
Durante e workshop lo tin diferente oradornan cu lo duna nan “success story” manera: Sr. James Ocalia (Goshen Sustainable Development Corporation.), sr. David Kock (Cunucu Aruba Dushi Tera), sr. Taino Heinze (Micro Greens), sr. Urvin Leest (miSimia), sr. James Ramos (Cunucu Di Jimmy) y sr. Aurelio Ruiz (Hot Delight Gourmet Hot Sauce).
Workshop ta completamente gratis y ta tuma lugar na Departamento di Asuntonan Economico, Comercio y Industria na L.G. Smith Blvd 160, Sun Plaza, Piso 2.
Pa tur agricultor existente of cu ta den proceso pa bira un agricultor y cu kier atende e workshop, mester inscribi via email: info@idea-aruba.com of via telefoon: 521-2440 of 521-2439.
Cupo ta limita, nos ta wardabo!
Abo tin un Idea? Hasi bo Idea realidad. Bishita Idea na Departamento di Asuntonan Economico, Comercio y Industria, na Sun Plaza di dos piso, y nan lo yudabo cu tur informacion y guia necesario.


text:
Segun Eric Alvin Conrad Ras di CURPA Aruba ta pasando den un momento financiero dificil. Gobierno di Aruba no a logra crea un presupuesto balansa p’asina nos lo por mira un luz na horizonte. Mientras cu Gobierno ta sigi fia placa nos pueblo ta sigi ta esclabo di debe y no
Day: August 1, 2017
Paseo Herencia ta anuncia e ganadornan di nan School is OUT Campaign!
Evento final di Aruba Bank Good4theNeighborhood Building Entrepreneurs ta tuma lugar dia 5 di augustus
E participantenan di Good4theNeighborhood Building Entrepreneurs a caba di completa nan segundo siman y awor ta drentando e ultimo dianan di e proyecto. E siman aki nan lo enfoca pa completa e proyecto y traha riba cada rekisito p’asina dia 5 di augustus nan por presenta nan producto final n’e comunidad
Jaguar tin un Comandante nobo
LTZ2OC Martin Franssen a traspasa comando di e cutter Jaguar di Guardacosta pa su colega den rango Thomas Roosmalen. E traspaso di comando a tuma lugar den presencia di Director di Guardacosta, brigade-generaal Peter Jan de Vin; e madrina di Kustwachtcutter Jaguar, sra. Mendez de Gouveia; coleganan di Guardacosta, famia y
Ban Move Camp 2017 organisa pa Ministerio di Deporte, ASU y IBiSA tabata un exito
Evelyn Wever-Croes: NO TIN PRIJS RIBA CUIDO DI SALUD!
Carta habri na sr. Mike Eman: BAN DEMOSTRA SERIEDAD Y RESPONSABILIDAD DEN E ELECCION AKI
Lider di Partido MEP, sra. Evelyn Wever-Croes ta dirigi un carta habri na Prome Minister di Aruba, sr. Mike Eman, pa enfatisa rib’e seriedad y responsabilidad cu cada Partido mester tuma durante entregamento di lista y eleccion en general. “Cu asombro, y sinceramente cu hopi berguensa, mi a tuma nota di


text:
ARUBA DOET, e evento boluntario mas grandi di Aruba, a crece atrobe. Un total di 197 proyecto a wordo registra pa ARUBA DOET 2017, esaki ta un record nobo pa Aruba!
E proyectonan a wordo registra dor di diferente organisacion social manera fundacionnan, scolnan, clubnan di deporte, centronan di bario, instancia di cuido, gruponan di scouting y bario. E proyectonan ta varia hopi di otro p. e. haci tereno di deporte limpi, sali keiro cu grupo di 60 plussers, verf un centro di bario, traha un afdak pa un tribune, haci un beach clean-up, bishita zoologico cu muchanan y mucho mas!
Falta solamente 4 siman mas pa e evento boluntario mas grandi na Aruba, ARUBA DOET.
Un total di 3328 boluntario lo tin mester pa por completa tur e proyectonan pa ARUBA DOET 2017. 1447 boluntario ta bini for di e organisacionnan social mes. Nos ta buscando 1881 boluntario mas pa yuda e organisacionnan social completa nan trabou of actividad di ARUBA DOET.
Abo kier duna un man riba diabierna 10 y diasabra 11 di maart? Abo kier duna un man na e comunidad social di Aruba? Haya un satisfacion enorme? Celebra e di cinco edicion di ARUBA DOET hunto cu nos? Awel, forma parti di e evento boluntario mas grandi na Aruba!
Participa como persona individual of den grupo hunto cu famia, amigo of coleganan.
Cada boluntario lo haya su t-shirt y un certificado di participacion. Tambe lo tin un cap special pa nos edicion di 5 aña.
Bishita nos website www.arubadoet.com y inscribi awor como boluntario na e trabou of actividad di bo gusto! Si bo ta haya un proyecto interesante, por tuma contacto directamente cu e organisacion concerni y inscribi online. Un persona por inscribi tambe pa ful un grupo di boluntario of pa un compania.
Si tin preguntanan specifico, p. e. tocante registracion online, tocante conseho, etc. por tuma contacto cu CEDE Aruba y pidi pa e team di ARUBA DOET na 5827666 of manda nos un mail na info.arubadoet@gmail.com.
E accion di DOET ta tuma luga na Hulanda (NL DOET), Aruba (ARUBA DOET), Corsou (CURA DOET), Boneiro (BON DOET), Sint Maarten (SXM DOET y Statia (STATIA DOET).


text:
E temporada aki cu ta nos dilanti, un temporada cu Aruba lo tin cu bay escoge su proximo gobernantenan pa 4 aña cu ta den porta. Poco poco Aruba ta sintiendo e calentura di campaña politico cu sigur cu su bon y malo ta trece cierto ambiente den nos pais.
Politiconan lo ta bishitando e prospecto votadornan cas pa cas, reunion nan den bario, conferencianan di prensa, pa yega na e gran dia cu ta 22 di september 2017 asina e pueblo lo haci su escogiencia den e urnanan electoral rond Aruba.
E partido Cristian cu ta carga e nomber di CURPA cu su signifido: Cristiannan Uni Reforsando e Potencial di Aruba lo ta un escogiencia pa e pueblo di Aruba, pasobra CURPA LO BAY ELECCION 2017.
Directiva di CURPA despues di a evalua e situacion actual, analisa e problematicanan di Aruba den tur sector a dicidi cu lo traha un team cu lo ta capaz pa goberna nos pais y trece solucionnan real pa Aruba.
CURPA lo ta anunciando su candidatonan den e proximo simannan p’asina pueblo sa pa ken nan deposita nan voto. Como e base di CURPA ta Cristian e punto di Amienda 7 lo bira un punto na unda cu CURPA lo para pa e base Cristian y lo no laga Aruba bay den e mal direccion.
Aruba ta un pueblo Cristian y no lo laga e pais cay den decadencia y sigur partido CURPA ta e solucion. CURPA lo ta activo den tur skina na Aruba cu informacionnan y programanan social. Partido Politico CURPA ta cla pa tuma e reto pa e proximo 4 añanan.


text:
SECCION 1
‘Forsa Inmenso’
Den e seccion aki nos lo analisa relatonan di Bijbel cu ta duna testimonio di e poder cu Yehova tin pa crea, pa destrui, pa proteha y pa restaura. Ora nos compronde con Yehova Dios, kende tin un ‘forsa inmenso’, ta uza su “poder”, nos curason ta yena cu un respet profundo p’e.—Isaias 40:26, Beibel na papiamentu koriente.
DEN E SECCION AKI
CAPITULO 4
“Señor Ta . . . Grandi den Poder”
Acaso e poder cu Dios tin mester pone nos haya miedo di dje? Si y no.
CAPITULO 5
Poder pa Crea—“E Creador di Cielo y Tera”
CAPITULO 6
Poder pa Destrui—“Señor Ta un Guerero”
Con e “Dios di paz” por hay’e ta bringa guera?
CAPITULO 7
Poder pa Proteha—“Dios Ta Nos Refugio”
Dios ta proteha su sirbidornan na dos manera, pero un di nan ta hopi mas importante cu e otro.
CAPITULO 8
Poder pa Restaura—Jehova “Ta Haci Tur Cos Nobo”
Jehova a restaura adoracion puro caba. Kico lo e restaura den futuro?
CAPITULO 9
“Cristo, e Poder di Dios”
Kico e milagernan y siñansanan di Hesus ta mustra tocante Jehova?
CAPITULO 10
‘Sea Imitado di Dios’ den Uzo di Bo Poder
Kisas bo tin mas poder cu bo ta realisa. Con bo por uz’e corectamente?